“ทองไทย” ร่วงแรง 300 บาท ตามตลาดโลกกังวล “โควิด”-ค่าดอลล์แข็ง
"สมาคมค้าทองคำ" รายงานราคาทองเปิดตลาดเช้านี้ “ทองไทย” ร่วงแรง 300 บาท ตามตลาดโลกกังวล “โควิด”-ค่าดอลล์แข็ง ทองคำแท่ง ขายออกบาทละ 27,800 รูปพรรณ 28,300 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” ร่วงแรง 300 บาท ตามตลาดโลกกังวล “โควิด”-ค่าดอลล์แข็ง ทองคำแท่ง ขายออกบาทละ 27,800 รูปพรรณ 28,300 บ.
29 ต.ค. 2563

สมาคมค้าทองคำ รายงานราคาทอง (96.5%) วันนี้ (29 ต.ค.63) เมื่อเวลา 09.20 น.ที่ผ่านมา ปรับลงแรง 300 บาท เมื่อเทียบกับประกาศราคาซื้อขายครั้งสุดท้ายของวันพุธ (28 ต.ค.) ที่มีการประกาศราคาทองทั้งหมด 3 รอบ รวมราคาปรับลดลงเล็กน้อย 50 บาท
โดยราคาทองคำแท่งวันนี้ รับซื้ออยู่ที่บาทละ 27,700.00 บาท ขายออกที่ราคาบาทละ 27,800.00 บาท
ทองรูปพรรณ รับซื้ออยู่ที่ราคาบาทละ 27,197.04 บาท ขายออกที่บาทละ 28,300.00 บาท
ราคาทองคำ Spot เช้านี้เคลื่อนไหวที่บริเวณ 1,877 ดอลลาร์ หลังจากปิดตลาดเมื่อที่ผ่านมาร่วงหนัก 32.7 ดอลลาร์  สู่ระดับ 1,879.2 ดอลลาร์ เนื่องมาจากได้รับแรงกดดันจากการแข็งค่าของสกุลเงินดอลลาร์สหรัฐหลังการเข้าซื้อเงินดอลลาร์ในฐานะสินทรัพย์ปลอดภัยจากความวิตกกังวลเกี่ยวกับการแพร่ระบาดของไวรัสโควิด-19 ในสหรัฐและยุโรป